Zagađenje lijepe Slavonije

Iz tvornice gusti dim se stalno puši,

kroz naš grad zagađenje uvijek kruži,

iz rafinerije crni dim me guši.

Truju nam drevni i zlatni slavonski rod.

Svi znaju da smog stvarno grozno smrdi.

Ovo teško vrijeme je kao vječni mrak,

Moj grad na prste se propinje, hvata zrak.

Za naš okoliš se nitko ne trudi.

Slavonija za čistim zrakom žudi,

Sava se danas samo zagađenjem krasi,

ekološko osviještenje tek se budi.

Rafinerija truje moj Brod na Savi,

ali njoj su odbrojani zadnji dani.

Brođani danas znaju da nisu sami.

Matej Buljan, 7.a